এক নজরে

ইসলামের প্রচার-প্রসারের লক্ষ্যে বাংলাদেশের মহান স্থপতি জাতির পিতা বঙ্গবন্ধু শেখ মুজিবুর রহমান ১৯৭৫ সালের ২২ মার্চ এক অধ্যাদেশবলে ‘ইসলামিক ফাউন্ডেশন’ প্রতিষ্ঠা করেন। ২৮ মার্চ ১৯৭৫ সালে ‘ইসলামিক ফাউন্ডেশন এ্যাক্ট’ প্রণীত হয়। বাংলাদেশের সংখ্যাগরিষ্ঠ মানুষ মুসলমান। সুপ্রাচীন কাল থেকে এ দেশে ইসলামী আদর্শ ও মূল্যবোধ চর্চা হয়ে আসছে। ইসলামের এই সমুন্নত আদর্শ ও মূল্যবোধের প্রচার ও প্রসার কার্যক্রমকে বেগবান করার লক্ষ্যে ‘ইসলামিক ফাউন্ডেশনের এ্যাক্ট অনুযায়ী এর লক্ষ্য ও উদ্দেশ্য মাঠপর্যায়ে বাস্তবায়নের জন্য ১৯৮৮ সালে হবিগঞ্জে কার্যক্রম শুরু হয়। বর্তমানে ইসলামিক ফাউন্ডেশন হবিগঞ্জ জেলা কার্যালয়টি হবিগঞ্জ ইসলামিয়া এতিমখানার নতুন ভবন (৩য় ও ৪র্থ তলা)রাজনগরে অবস্তিত।